**บันทึกรายงานการประชุม**

สภาองค์การบริหารส่วนตำบลหนองตะไก้

**สมัยสามัญ สมัยที่ 3 ประจำปี พ.ศ. 2560**

**ครั้งที่ 1**

## วันอังคารที่ 8 สิงหาคม พ.ศ. 2560

**ณ ห้องประชุมองค์การบริหารส่วนตำบลหนองตะไก้**

…………………………..

# ผู้มาประชุม จำนวน 23 คน

|  |  |  |  |  |  |
| --- | --- | --- | --- | --- | --- |
| ลำดับที่ | ชื่อ-สกุล | | ตำแหน่ง | ลายมือชื่อ | |
| 1 | นายสุชาติ | ตรงกลาง | ประธานสภา อบต. หนองตะไก้ | สุชาติ | ตรงกลาง |
| 2 | นายสมพงษ์ | ชัยโคตร | รองประธานสภา อบต. หนองตะไก้ | สมพงษ์ | ชัยโคตร |
| 3 | นายสุรพงษ์ | ดื่มพุทรา | สมาชิกสภา อบต. หมู่ที่ 1 | สุรพงษ์ | ดื่มพุทรา |
| 4 | นางสำรวย | เลือดกระโทก | สมาชิกสภา อบต. หมู่ที่ 1 | สำรวย | เลือดกระโทก |
| 5 | นายธงชัย | จำปาโพธิ์ | สมาชิกสภา อบต. หมู่ที่ 2 | ธงชัย | จำปาโพธิ์ |
| 6 | นายชาญชัย | ดอนกระโทก | สมาชิกสภา อบต. หมู่ที่ 2 | ชาญชัย | ดอนกระโทก |
| 7 | นางรวยริน | พิมพ์ปรุ | สมาชิกสภา อบต. หมู่ที่ 3 | รวยริน | พิมพ์ปรุ |
| 8 | นายเอนก | พวงพิมาย | สมาชิกสภา อบต. หมู่ที่ 4 | เอนก | พวงพิมาย |
| 9 | นายพงษ์ศิริ | ชิดดีนอก | สมาชิกสภา อบต. หมู่ที่ 4 | พงษ์ศิริ | ชิดดีนอก |
| 10  11 | นายทศพล  นายรุ้ง | ศิริวงค์  เจือกระโทก | สมาชิกสภา อบต. หมู่ที่ 5  สมาชิกสภา อบต. หมู่ที่ 5 | ทศพล  รุ้ง | ศิริวงค์  เจือกระโทก |
| 12 | นายชนะ | แก้วดอนรี | สมาชิกสภา อบต. หมู่ที่ 6 | ชนะ | แก้วดอนรี |
| 13 | นายอาทิตย์ | มากมูล | สมาชิกสภา อบต. หมู่ที่ 6 | อาทิตย์ | มากมูล |
| 14 | นายสิรภพ | ดอนกระโทก | สมาชิกสภา อบต. หมู่ที่ 7 | สิรภพ | ดอนกระโทก |
| 15 | นายอำนวย | ทูลกลาง | สมาชิกสภา อบต. หมู่ที่ 8 | อำนวย | ทูลกลาง |
| 16 | นางสาวธนพร | คูณกระโทก | สมาชิกสภา อบต. หมู่ที่ 8 | ธนพร | คูณกระโทก |
| 17 | นายพัน | หาญสงคราม | สมาชิกสภา อบต. หมู่ที่ 9 | พัน | หาญสงคราม |
| 18 | นายวัชระ | มูลกระโทก | สมาชิกสภา อบต. หมู่ที่ 9 | วัชระ | มูลกระโทก |
| 19 | นายสุพรรณ | เชื้อนนท์ | สมาชิกสภา อบต. หมู่ที่ 10 | สุพรรณ | เชื้อนนท์ |
| 20 | นางชะม้าย | อาสสุวรรณ์ | สมาชิกสภา อบต. หมู่ที่ 11 | ชะม้าย | อาสสุวรรณ์ |
| 21 | นายอูน | กรวยสวัสดิ์ | สมาชิกสภา อบต. หมู่ที่ 11 | อูน | กรวยสวัสดิ์ |
| 22 | นายมานิตย์ | พิกุลทอง | สมาชิกสภา อบต. หมู่ที่ 12 | มานิตย์ | พิกุลทอง |
| 23 | นายสมเด็จ | ชัยสูงเนิน | สมาชิกสภา อบต. หมู่ที่ 12 | สมเด็จ | ชัยสูงเนิน |
| 25 | นายสุเมธ | ทิศกลาง | เลขานุการสภา อบต. หนองตะไก้ | สุเมธ | ทิศกลาง |

# ผู้ลาการประชุม จำนวน 1 คน

|  |  |  |  |
| --- | --- | --- | --- |
| ลำดับที่ | ชื่อ-สกุล | | ตำแหน่ง |
| 1 | นางสาวมรกต | ดอนกระโทก | สมาชิกสภา อบต. หมู่ที่ 3 |

# ผู้ขาดประชุม จำนวน - คน

/ผู้เข้าร่วมประชุม...

# ผู้เข้าร่วมประชุม จำนวน 9 คน

|  |  |  |  |  |  |
| --- | --- | --- | --- | --- | --- |
| ลำดับที่ | ชื่อ-สกุล | | ตำแหน่ง | ลายมือชื่อ | |
| 1 | นายสุรทิน | วัชรประทีป | นายก อบต. หนองตะไก้ | สุรทิน | วัชรประทีป |
| 2 | นายวีระ | แต้มกระโทก | รองนายก อบต. หนองตะไก้ | วีระ | แต้มกระโทก |
| 3 | นายนิยม | กลิ่นค้างพลู | รองนายก อบต. หนองตะไก้ | นิยม | กลิ่นค้างพลู |
| 4 | นายประกอบ | เชดนอก | เลขานุการนายกฯ | ประกอบ | เชดนอก |
| 5 | นายวิรัช | มานะการ | รองปลัด อบต. | วิรัช | มานะการ |
| 6 | นางสุจิราภรณ์ | บุญประสิทธิ์ | ผู้อำนวยการกองช่าง | สุจิราภรณ์ | บุญประสิทธิ์ |
| 7 | นางสาวจารุณีย์ | เดชา | หัวหน้าสำนักปลัด | จารุณีย์ | เดชา |
| 8 | นางสาวอารีย์ | ชัยชนะ | ผู้อำนวยการกองสวัสดิการฯ | อารีย์ | ชัยชนะ |
| 9 | นายพรพิชัย | สิงหาท้าว | ผู้อำนวยการกองการศึกษาฯ | พรพิชัย | สิงหาท้าว |
| 10 | นายพิเชฎฐ์ | พริ้งกระโทก | เจ้าพนักงานป้องกันฯ | พิเชฎฐ์ | พริ้งกระโทก |
| 11 | นายมานะ | ยิ่งพิมาย | ผู้ใหญ่บ้านหมู่ที่ 4 | มานะ | ยิ่งพิมาย |

เริ่มประชุมเวลา 09.30 น.

เมื่อสมาชิกสภา อบต.หนองตะไก้ มาถึงที่ประชุมโดยพร้อมเพรียงกันแล้ว เลขานุการสภา อบต. จึงเรียกให้สมาชิกสภาอบต. เข้าห้องประชุม และเชิญประธานสภาฯ จุดเทียน ธูป สวดมนต์และเปิดการประชุมสภา อบต. สมัยสามัญ สมัยที่ 3 ครั้งที่ 1 ประจำปี พ.ศ. 2560

|  |  |
| --- | --- |
| **ระเบียบวาระที่ 1** | **เรื่องที่ประธานจะแจ้งต่อที่ประชุม** |
| ประธานสภาฯ  (นายสุชาติ ตรงกลาง) | :สวัสดีครับท่านนายกฯ สมาชิก อบต. หัวหน้าส่วนราชการและผู้เข้าร่วมประชุมทุกท่าน ผมขอเปิดประชุมสภา อบต.หนองตะไก้ ซึ่งวันนี้เป็นการประชุมสภา สมัยสามัญ สมัยที่ 3 ครั้งที่ 1 ประจำปี พ.ศ. 2560 |
|  | 1.1 ประกาศองค์การบริหารส่วนตำบลหนองตะไก้ เรื่อง เรียกประชุมสภาองค์การบริหารส่วนตำบลหนองตะไก้สมัยสามัญ สมัยที่ 3 ประจำปี พ.ศ. 2560 |
| ประธานสภาฯ  (นายสุชาติ ตรงกลาง) | ประกาศองค์การบริหารส่วนตำบลหนองตะไก้ เรื่อง เรียกประชุมสภาองค์การบริหารส่วนตำบลหนองตะไก้ สมัยสามัญ สมัยที่ 3 ประจำปี พ.ศ. 2560  …………………………………………  ตามที่สภาองค์การบริหารส่วนตำบลหนองตะไก้ กำหนดให้มีการประชุมสภาองค์การบริหารส่วนตำบลหนองตะไก้ สมัยสามัญ สมัยที่ 3ประจำปี พ.ศ. 2560 ขึ้นในห้วงระหว่างวันที่ 1-15 สิงหาคม 2560 ในการประชุมสภาสมัยสามัญ สมัยที่ 1 ประจำปี พ.ศ. 2560 เมื่อวันที่ 15 กุมภาพันธ์ 2560 นั้น  ดังนั้น เพื่อให้การบริหารงานขององค์การบริหารส่วนตำบลหนองตะไก้เป็นไปด้วยความเรียบร้อย อาศัยอำนาจตามมาตรา 54 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 6) พ.ศ. 2552 ประกอบระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 ข้อ 22 ประธานสภาองค์การบริหารส่วนตำบล จึงเรียกประชุมสภาสมัยสามัญ สมัยที่ 3 ประจำปี พ.ศ. 2560 ในวันอังคารที่ 8 สิงหาคม 2560 ตั้งแต่เวลา 09.30 น. เป็นต้นไป ณ ห้องประชุมองค์การบริหารส่วนตำบลหนองตะไก้  ประกาศ ณ วันที่ 14 เดือน กรกฎาคม พ.ศ. 2560  สุชาติ ตรงกลาง  (นายสุชาติ ตรงกลาง)  ประธานสภาองค์การบริหารส่วนตำบลหนองตะไก้ |
|  | : เพื่อให้สภา อบต.หนองตะไก้ ได้พิจารณาร่างข้อบัญญัติงบประมาณรายจ่ายประจำปีงบประมาณ 2561 และกิจการอื่นขององค์การบริหารส่วนตำบลหนองตะไก้ที่เสนอโดยนายก อบต.หนองตะไก้ ในห้วงระหว่างวันที่ 1–15 สิงหาคม 2560 : ดังนั้น จึงขอให้ท่านสมาชิก อบต. ทุกท่านเข้าร่วมประชุมตามกำหนดด้วย |
| **ที่ประชุม** | : รับทราบ |
|  |  |
| **ระเบียบวาระที่ 2** | รับรองรายงานการประชุม |
|  | **2.1 การรับรองรายงานการประชุมสภา อบต. สมัยสามัญ สมัยที่ 2 ประจำปี  พ.ศ. 2560 เมื่อวันที่ 28 เมษายน 2560** |
| ประธานสภาฯ  (นายสุชาติ ตรงกลาง) | : การรับรองรายงานการประชุมในวันนี้ จะรับรองรายงานการประชุมสภา สมัยสามัญ สมัยที่ 2 ประจำปี พ.ศ. 2560 เมื่อวันพุธที่ 28 เมษายน 2560 |
|  | : ต่อไปขอเชิญเลขานุการสภาฯ อ่านบันทึกรายงานการประชุมสภา สมัยสามัญ สมัยที่ 2 ประจำปี พ.ศ. 2560 เมื่อวันที่ 28 เมษายน 2560 รายงานต่อ ที่ประชุมฯ |
| เลขานุการสภาฯ  (นายสุเมธ ทิศกลาง) | : เลขานุการสภาฯ ได้อ่านรายงานการประชุมสภาฯ |
| ประธานสภาฯ  (นายสุชาติ ตรงกลาง) | : ตามที่เลขานุการสภาฯ ได้อ่านบันทึกรายงานการประชุมสภาฯ ต่อที่ประชุมฯ ไปแล้วนั้น มีท่านสมาชิกฯ ท่านใดจะขอแก้ไขถ้อยคำ จะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ  : สมาชิกท่านใดเห็นควรรับรองรายงานการประชุมสภา สมัยสามัญ สมัยที่ 2 ประจำปี พ.ศ. 2560 เมื่อวันพุธ ที่ 28 เมษายน 2560 โปรดยกมือครับ |
| **มติที่ประชุม** | : เห็นชอบ 21 เสียง งดออกเสียง 2 เสียง 1.นายสุชาติ ตรงกลาง ประธานสภาฯ 2.นายสุรพงษ์ ดื่มพุทรา สมาชิกสภา อบต. หมู่ที่ 1  ลาประชุม 1 คน คือ 1.นางสาวมรกต ดอนกระโทก สมาชิกสภา อบต. หมู่ที่ 3 |
|  |  |
| **ระเบียบวาระที่ 3** | **เรื่องที่เสนอใหม่** |
|  | **3.1 พิจารณาร่างแผนพัฒนาท้องถิ่นสี่ปี (พ.ศ.2561-2564) เพิ่มเติม ฉบับที่1** |
| ประธานสภาฯ  (นายสุชาติ ตรงกลาง) | : ด้วยนายกองค์การบริหารส่วนตำบลหนองตะไก้ ได้เสนอพิจารณาแผนพัฒนาท้องถิ่นสี่ปี (พ.ศ. 2561-2564) เพิ่มเติม ฉบับที่ 1 เพื่อให้สภาองค์การบริหารส่วนตำบลหนองตะไก้พิจารณาให้ความเห็นชอบตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  : ต่อไป ขอเชิญนายกฯ ชี้แจงรายละเอียดพิจารณาแผนพัฒนาท้องถิ่นสี่ปี (พ.ศ. 2561-2564) เพิ่มเติม ฉบับที่ 1 ต่อไป ขอเชิญท่านนายกฯ ครับ |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และฉบับที่ 2 พ.ศ. 2559 ได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นของตนเอง แผนพัฒนาท้องถิ่นนั้น หมายถึง แผนพัฒนาท้องถิ่นสี่ปีขององค์กรปกครองส่วนท้องถิ่น โดยคณะกรรมการพัฒนาท้องถิ่นจัดประชุมประชาคมท้องถิ่น ส่วนราชการ และรัฐวิสาหกิจที่เกี่ยวข้องตลอดจนความช่วยเหลือทางวิชาการ และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่นสี่ปี โดยให้นำข้อมูลพื้นฐานในการพัฒนาจากหน่วยงานต่างๆและข้อมูลในแผนพัฒนาหมู่บ้านหรือแผนพัฒนาชุมชนมาพิจารณาประกอบการจัดทำแผนพัฒนาท้องถิ่นสี่ปี และเพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นสี่ปีได้  องค์การบริหารส่วนตำบลหนองตะไก้ มีความจำเป็นที่จะต้องดำเนินการจัดทำแผนพัฒนาท้องถิ่นสี่ปี (พ.ศ.2561-2564) เพิ่มเติม ฉบับที่ 1 เพื่อให้มีความเหมาะสม สอดคล้องกับปัญหาและความต้องการของประชาชน และเพื่อให้สามารถแก้ปัญหา ความจำเป็นเร่งด่วน ทันต่อสถานการณ์ในปัจจุบันอีกทั้งใช้เป็นกรอบในการพิจารณาจัดสรรงบประมาณต่อไป |
| ประธานสภาฯ  (นายสุชาติ ตรงกลาง) | : ตามที่ท่านนายกฯ ได้ชี้แจงรายละเอียดการเพิ่มเติมแผนพัฒนาท้องถิ่นสี่ปี (พ.ศ.2561-2564) เพิ่มเติม ฉบับที่ 1 ต่อที่ประชุมฯ ไปแล้วนั้น มีท่านสมาชิกฯท่านใดจะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ |
| **มติที่ประชุม** | : เห็นชอบ 21 เสียง งดออกเสียง 2 เสียง นายสุชาติ ตรงกลาง ประธานสภาฯ 2.นายอูน กรวยสวัสดิ์ สมาชิกสภา อบต. หมู่ที่ 11  ลาประชุม 1 คน คือ 1.นางสาวมรกต ดอนกระโทก สมาชิกสภา อบต. หมู่ที่ 3 |
| ประธานสภาฯ  (นายสุชาติ ตรงกลาง) | **3.2 พิจารณาร่างแผนพัฒนาท้องถิ่นสี่ปี (พ.ศ.2561-2564)เปลี่ยนแปลง ฉบับที่ 1**  : ด้วยนายกองค์การบริหารส่วนตำบลหนองตะไก้ ได้เสนอพิจารณาแผนพัฒนาท้องถิ่นสี่ปี (พ.ศ. 2561-2564) เปลี่ยนแปลง ฉบับที่ 1 เพื่อให้สภาองค์การบริหารส่วนตำบลหนองตะไก้พิจารณาให้ความเห็นชอบตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548  : ต่อไป ขอเชิญนายกฯ ชี้แจงรายละเอียดพิจารณาแผนพัฒนาท้องถิ่นสี่ปี (พ.ศ. 2561-2564) เปลี่ยนแปลง ฉบับที่ 1 ต่อไป ขอเชิญท่านนายกฯ ครับ |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้  ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และฉบับที่ 2 พ.ศ. 2559 ได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นของตนเอง แผนพัฒนาท้องถิ่นนั้น หมายถึง แผนพัฒนาท้องถิ่นสี่ปีขององค์กรปกครองส่วนท้องถิ่น โดยคณะกรรมการพัฒนาท้องถิ่นจัดประชุมประชาคมท้องถิ่น ส่วนราชการ และรัฐวิสาหกิจที่เกี่ยวข้องตลอดจนความช่วยเหลือทางวิชาการ และแนวทางปฎิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่นสี่ปี โดยให้นำข้อมูลพื้นฐานในการพัฒนาจากหน่วยงานต่างๆและข้อมูลในแผนพัฒนาหมู่บ้านหรือแผนพัฒนาชุมชนมาพิจารณาประกอบการจัดทำแผนพัฒนาท้องถิ่นสี่ปี และเพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นสี่ปีได้  องค์การบริหารส่วนตำบลหนองตะไก้ มีความจำเป็นที่จะต้องดำเนินการจัดทำแผนพัฒนาท้องถิ่นสี่ปี (พ.ศ.2561-2564) เปลี่ยนแปลง ฉบับที่ 1 เพื่อให้มีความเหมาะสม สอดคล้องกับปัญหาและความต้องการของประชาชน และเพื่อให้สามารถแก้ปัญหา ความจำเป็นเร่งด่วน ทันต่อสถานการณ์ในปัจจุบันอีกทั้งใช้เป็นกรอบในการพิจารณาจัดสรรงบประมาณต่อไป |
| ประธานสภาฯ  (นายสุชาติ ตรงกลาง) | : ตามที่ท่านนายกฯ ได้ชี้แจงรายละเอียดการเพิ่มเติมแผนพัฒนาท้องถิ่นสี่ปี (พ.ศ.2561-2564) เปลี่ยนแปลง ฉบับที่ 1 ต่อที่ประชุมฯ ไปแล้วนั้น มีท่านสมาชิกฯท่านใดจะสอบถามหรือมีความเห็นเป็นอย่างอื่นหรือไม่ ถ้าไม่มีผมจะขอมติ |
| **มติที่ประชุม** | : เห็นชอบ 22 เสียง งดออกเสียง 1 เสียง 1.นายสุชาติ ตรงกลาง ประธานสภาฯ  ลาประชุม 1 คน คือ 1.นางสาวมรกต ดอนกระโทก สมาชิกสภา อบต. หมู่ที่ 3 |
|  | **3.3** **พิจารณาร่างข้อบัญญัติงบประมาณรายจ่ายประจำปีงบประมาณ 2561** **(วาระการรับหลักการร่างข้อบัญญัติฯ)** |
| ประธานสภาฯ  (นายสุชาติ ตรงกลาง) | : ด้วยนายกองค์การบริหารส่วนตำบลหนองตะไก้ ได้เสนอญัตติการพิจารณาร่างข้อบัญญัติงบประมาณรายจ่ายประจำปีงบประมาณ 2561 เพื่อให้สภา อบต. หนองตะไก้ได้พิจารณาให้ความเห็นชอบตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 ข้อ 45 ข้อ 47 การพิจารณาร่างข้อบัญญัติงบประมาณฯ จะพิจารณาสามวาระรวดไม่ได้  : ดังนั้น การพิจารณาในวาระที่หนึ่ง ท่านนายกฯ จะเสนอหลักการร่างข้อบัญญัติงบประมาณรายจ่ายประจำปีงบประมาณ 2561 เมื่อนายกฯเสนอหลักการฯ แล้วจะเปิดโอกาสให้ท่านสมาชิกฯ ได้สอบถามหรืออภิปรายก่อนที่จะมีการลงมติว่าจะรับหลักการหรือไม่  : ต่อไป ขอเชิญนายกฯ ชี้แจงรายละเอียดร่างข้อบัญญัติงบประมาณรายจ่ายประจำปีงบประมาณ 2561 ต่อไป ขอเชิญท่านนายกฯ ครับ |
| นายก อบต.  (นายสุรทิน วัชรประทีป) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน  : บัดนี้ ถึงเวลาที่ผู้บริหารองค์การบริหารส่วนตำบลหนองตะไก้ จะได้เสนอร่างข้อบัญญัติงบประมาณรายจ่ายประจำปี 2561 ต่อสภาองค์การบริหารส่วนตำบลหนองตะไก้อีกครั้งหนึ่ง ฉะนั้น ในโอกาสนี้ผู้บริหารองค์การบริหารส่วนตำบลหนองตะไก้ จึงขอแถลงให้ท่านประธานและสมาชิกทุกท่านได้ทราบถึงสถานะการคลัง ตลอดจนหลักการและแนวนโยบายในการดำเนินงานในปีงบประมาณ พ.ศ. 2561 ดังต่อไปนี้  **1. สถานการณ์คลัง**  บัดนี้ถึงเวลาที่คณะผู้บริหารขององค์การบริหารส่วนตำบลหนองตะไก้ จะได้เสนอร่างข้อบัญญัติ งบประมาณรายจ่ายประจำปีต่อสภาองค์การบริหารส่วนตำบลหนองตะไก้อีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลหนองตะไก้จึงขอชี้แจงให้ท่านประธานและสมาชิกทุกท่านได้ทราบถึงสถานะการคลังตลอดจนหลักการและแนวนโยบายการดำเนินการ ในปีงบประมาณ พ.ศ. 2561 ดังต่อไปนี้  1.1 งบประมาณรายจ่ายทั่วไป  ในปีงบประมาณ พ.ศ.2560 ณ วันที่ 1 สิงหาคม พ.ศ.2560 องค์กรปกครองส่วนท้องถิ่นมีสถานะการเงิน ดังนี้  1.1.1 เงินฝากธนาคาร จำนวน 50,622,183.05 บาท  1.1.2 เงินสะสม จำนวน 13,927,863.25 บาท  1.1.3 เงินทุนสำรองเงินสะสม จำนวน 18,912,267.70 บาท  1.1.4 รายการที่ได้กันเงินไว้แบบก่อหนี้ผูกพันและยังไม่ได้เบิกจ่าย จำนวน 0 โครงการ รวม 0.00 บาท  1.1.5 รายการที่ได้กันเงินไว้โดยยังไม่ได้ก่อหนี้ผูกพัน จำนวน 10 โครงการ รวม 1,362,667.00 บาท  1.2 เงินกู้คงค้าง จำนวน 0.00 บาท  **2. การบริหารงบประมาณ ในปีงบประมาณ 2560 ณ วันที่ 1 สิงหาคม พ.ศ.2560**  (1) รายรับจริง จำนวน 39,554,555.30 บาท ประกอบด้วย  หมวดภาษีอากร จำนวน 323,264.51 บาท  หมวดค่าธรรมเนียมค่าปรับและใบอนุญาต จำนวน 679,749.00 บาท  หมวดรายได้จากทรัพย์สิน จำนวน 279,817.97 บาท  หมวดรายได้จากสาธารณูปโภคฯ จำนวน 0.00 บาท  หมวดรายได้เบ็ดเตล็ด จำนวน 80,161.40 บาท  หมวดรายได้จากทุน จำนวน 0.00 บาท  หมวดภาษีจัดสรร จำนวน 15,344,501.42 บาท  หมวดเงินอุดหนุนทั่วไป จำนวน 22,839,166.00 บาท  (2) เงินอุดหนุนที่รัฐบาลให้โดยระบุวัตถุประสงค์ จำนวน 0.00 บาท  (3) รายจ่ายจริง จำนวน 24,248,538.99 บาท ประกอบด้วย  งบกลาง จำนวน 8,767,691.00 บาท  งบบุคลากร จำนวน 9,578,704.00 บาท  งบดำเนินงาน จำนวน 3,668,400.99 บาท  งบลงทุน จำนวน 533,280.00 บาท  งบรายจ่ายอื่น จำนวน 0.00 บาท  งบเงินอุดหนุน จำนวน 1,677,643.00 บาท   |  | | --- | | (4) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์จำนวน 0 บาท | | (5) รายจ่ายที่จ่ายจากเงินสะสม จำนวน 6,350,000.00 บาท | | (6) รายจ่ายที่จ่ายจากเงินทุนสำรองเงินสะสม 0.00 บาท | | **3. งบเฉพาะการ**  ประเภทกิจการประปา กิจการประปา อบต.หนองตะไก้  ปีงบประมาณ พ.ศ. 2560 ณ วันที่ 31 กรกฎาคม พ.ศ.2560  รายรับจริง จำนวน 3,152,000.62 บาท  รายจ่ายจริง จำนวน 892,109.53 บาท  กำไรสะสม จำนวน 0.00 บาท  เงินสะสม จำนวน 1,372,727.85 บาท  ทุนสำรองเงินสะสม จำนวน 458,179.29 บาท  กู้เงินจากธนาคาร/ก.ส.ท./อื่นๆ จำนวน 0.00 บาท  ยืมเงินสะสมจากเทศบาล จำนวน 0.00 บาท  เงินฝากธนาคาร จำนวน 2,259,386.09 บาท  ทรัพย์รับจำนำ จำนวน 0.00 บาท  โดยที่เป็นการสมควรตั้งงบประมาณรายจ่ายประจำปีงบประมาณ พ.ศ. 2561 อาศัยอำนาจตามความในพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมจนถึง (ฉบับที่ 6) พ.ศ. 2552 มาตรา 87 จึงตราข้อบัญญัติขึ้นไว้โดยความเห็นชอบของสภาองค์การบริหารส่วนตำบลหนองตะไก้ และโดยอนุมัติของนายอำเภอหนองบุญมาก  ข้อ 1. ข้อบัญญัติ นี้เรียกว่า ข้อบัญญัติงบประมาณรายจ่ายประจำปีงบประมาณ พ.ศ. 2561  ข้อ 2. ข้อบัญญัติ นี้ให้ใช้บังคับตั้งแต่วันที่ 1 ตุลาคม พ.ศ. 2560 เป็นต้นไป  ข้อ 3. งบประมาณรายจ่ายประจำปีงบประมาณ พ.ศ. 2561 เป็นจำนวนรวมทั้งสิ้น 44,723,600 บาท  ข้อ 4. งบประมาณรายจ่ายทั่วไป จ่ายจากรายได้จัดเก็บเอง หมวดภาษีจัดสรร และหมวดเงินอุดหนุนทั่วไป เป็นจำนวนรวมทั้งสิ้น 43,000,000 บาท โดยแยกรายละเอียดตามแผนงานได้ ดังนี้  **ด้านบริหารทั่วไป จำนวน 10,356,780 บาท**  1. แผนงานบริหารงานทั่วไป จำนวน 10,356,780 บาท  ก. งานบริหารทั่วไป จำนวน 8,011,880 บาท (1) งบบุคลากร จำนวน 2,916,720 บาท  - เงินเดือน (ฝ่ายการเมือง) จำนวน 2,916,720 บาท  - เงินเดือน (ฝ่ายประจำ) จำนวน 3,699,660 บาท(2) งบดำเนินการ จำนวน 1,321,000 บาท  **-** ค่าตอบแทน จำนวน 380,000 บาท  **-** ค่าใช้สอย จำนวน 478,000 บาท  **-** ค่าวัสดุ จำนวน 293,000 บาท  **-** ค่าสาธารณูปโภค จำนวน 170,000 บาท  (3) งบลงทุน จำนวน 42,500 บาท  - ค่าครุภัณฑ์ จำนวน 42,500 บาท(4) งบเงินอุดหนุน จำนวน 7,000 บาท  **-** เงินอุดหนุน จำนวน 7,000 บาท  ข. งานบริหารคลัง จำนวน 2,344,900 บาท(1) งบบุคลากร จำนวน 1,569,900 บาท  - เงินเดือน (ฝ่ายประจำ) จำนวน 1,569,900 บาท(2) งบดำเนินการ จำนวน 753,000 บาท  **-** ค่าตอบแทน จำนวน 230,000 บาท  **-** ค่าใช้สอย จำนวน 390,000 บาท  **-** ค่าวัสดุ จำนวน 113,000 บาท  **-** ค่าสาธารณูปโภค จำนวน 20,000 บาท(3) งบลงทุน จำนวน 22,000 บาท  **-** ค่าครุภัณฑ์ จำนวน 22,000 บาท  2. แผนงานการรักษาความสงบภายใน จำนวน 3,835,000 บาท  ก. งานป้องกันภัยฝ่ายพลเรือนและระงับอัคคีภัย จำนวน 3,835,000 บาท (1) งบดำเนินการ จำนวน 335,000 บาท  **-** ค่าใช้สอย จำนวน 235,000 บาท  **-** ค่าวัสดุ จำนวน 100,000 บาท(2) งบลงทุน จำนวน 22,000 บาท  **-** ค่าครุภัณฑ์ จำนวน 3,835,000 บาท  **ด้านบริการชุมชนและสังคม จำนวน 16,771,750 บาท**  1. แผนงานการศึกษา จำนวน 9,347,370 บาท  ก. งานบริหารทั่วไปเกี่ยวกับการศึกษา จำนวน 4,129,820 บาท  (1)งบบุคลากร จำนวน 2,882,820 บาท  - เงินเดือน (ฝ่ายประจำ) จำนวน 2,882,820 บาท  (2) งบดำเนินการ จำนวน 832,000 บาท  - ค่าตอบแทน จำนวน 215,000 บาท  - ค่าใช้สอย จำนวน 413,000 บาท  - ค่าวัสดุ จำนวน 125,000 บาท  - ค่าสาธารณูปโภค จำนวน 79,000 บาท(3) งบลงทุน จำนวน 415,000 บาท  **-** ค่าครุภัณฑ์ จำนวน 15,000 บาท  **-** ค่าที่ดินและสิ่งก่อสร้าง จำนวน 400,000 บาท  ข.งานระดับก่อนวัยเรียนและประถมศึกษา จำนวน 5,217,000 บาท(1) งบดำเนินการ จำนวน 3,233,550 บาท  **-** ค่าใช้สอย จำนวน 1,796,400 บาท  **-** ค่าวัสดุ จำนวน 1,437,150 บาท(2) งบเงินอุดหนุน จำนวน 1,984,000 บาท  **-** เงินอุดหนุน จำนวน 1,984,000 บาท  2. แผนงานสาธารณสุข จำนวน 1,953,020 บาท  ก. งานบริหารทั่วไปเกี่ยวกับสาธารณสุข จำนวน 1,643,020 บาท(1) งบบุคลากร จำนวน 998,220 บาท  - เงินเดือน (ฝ่ายประจำ) จำนวน 998,220 บาท(2) งบดำเนินการ จำนวน 644,800 บาท  - ค่าตอบแทน จำนวน 60,000 บาท  - ค่าใช้สอย จำนวน 367,800 บาท  - ค่าวัสดุ จำนวน 217,000 บาท  ข. งานบริการสาธารณสุขและงานสาธารณสุขอื่น จำนวน 310,000 บาท(1) งบดำเนินการ จำนวน 310,000 บาท  - ค่าใช้สอย จำนวน 310,000 บาท  3. แผนงานสังคมสงเคราะห์ จำนวน 1,072,400 บาท  ก. งานบริหารทั่วไปเกี่ยวกับสังคมสงเคราะห์ จำนวน 1,052,400 บาท  (1) งบบุคลากร จำนวน 683,400 บาท  - เงินเดือน (ฝ่ายประจำ) จำนวน 683,400 บาท  (2) งบดำเนินการ จำนวน 360,000 บาท  - ค่าตอบแทน จำนวน 85,000 บาท  - ค่าใช้สอย จำนวน 240,000 บาท  - ค่าวัสดุ จำนวน 35,000 บาท(3) งบลงทุน จำนวน 9,000 บาท  - ค่าครุภัณฑ์ จำนวน 9,000 บาท  ข. งานสวัสดิการสังคมและสังคมสงเคราะห์ จำนวน 30,000 บาท(1) งบดำเนินการ จำนวน 20,000 บาท  - ค่าใช้สอย จำนวน 20,000 บาท  4. แผนงานเคหะและชุมชน จำนวน 3,372,960 บาท  ก. งานบริหารทั่วไปเกี่ยวกับเคหะและชุมชน จำนวน 2,190,660 บาท  (1) งบบุคลากร จำนวน 1,435,500 บาท  - เงินเดือน (ฝ่ายประจำ) จำนวน 1,435,500 บาท  (2) งบดำเนินการ จำนวน 678,000 บาท  - ค่าตอบแทน จำนวน 198,000 บาท  - ค่าใช้สอย จำนวน 190,000 บาท  - ค่าวัสดุ จำนวน 290,000 บาท  (3) งบลงทุน จำนวน 77,400 บาท  - ค่าครุภัณฑ์ จำนวน 27,400 บาท  - ค่าที่ดินและสิ่งก่อสร้าง จำนวน 50,000 บาท  ข. งานไฟฟ้าและถนน จำนวน 862,300 บาท  (1) งบลงทุน จำนวน 862,300 บาท  - ค่าที่ดินและสิ่งก่อสร้าง จำนวน 862,300 บาท  ค. งานกำจัดขยะมูลฝอยและสิ่งปฏิกูล จำนวน 320,000 บาท  (1) งบดำเนินการ จำนวน 320,000 บาท  - ค่าใช้สอย จำนวน 200,000 บาท  - ค่าวัสดุ จำนวน 120,000 บาท  5. แผนงานสร้างความเข้มแข็งของชุมชน จำนวน 600,000 บาท  ก.งานส่งเสริมและสนับสนุนความเข้มแข็งของชุมชน จำนวน600,000 บาท  (1) งบดำเนินการ จำนวน 600,000 บาท  - ค่าใช้สอย จำนวน 600,000 บาท  6. แผนงานการศาสนาวัฒนธรรมและนันทนาการ จำนวน 426,000 บาท  ก. งานกีฬาและนันทนาการ จำนวน 150,000 บาท  (1) งบดำเนินการ จำนวน 150,000 บาท  - ค่าใช้สอย จำนวน 150,000 บาท  ข. งานศาสนาวัฒนธรรมท้องถิ่น จำนวน 276,000 บาท  (1) งบดำเนินการ จำนวน 260,000 บาท  - ค่าใช้สอย จำนวน 260,000 บาท  (2) งบเงินอุดหนุน จำนวน 16,000 บาท  - เงินอุดหนุน จำนวน 16,000 บาท  **ด้านการเศรษฐกิจ จำนวน 175,969 บาท**  1. แผนงานอุตสาหกรรมและการโยธา จำนวน 120,000 บาท  ก. งานบริหารทั่วไปเกี่ยวกับอุตสาหกรรมฯ จำนวน 120,000 บาท  (1) งบดำเนินการ จำนวน 120,000 บาท  - ค่าวัสดุ จำนวน 120,000 บาท  2. แผนงานการเกษตร จำนวน 55,969 บาท  ก. งานส่งเสริมการเกษตร จำนวน 61,580 บาท  (1) งบดำเนินการ จำนวน 61,580 บาท  - ค่าใช้สอย จำนวน 40,000 บาท  - ค่าวัสดุ จำนวน 15,969 บาท  **ด้านงบกลาง จำนวน 11,860,501 บาท**  1. แผนงานงบกลาง จำนวน 11,860,501 บาท  ก. งบกลาง จำนวน 11,860,501 บาท  (1)งบงบกลาง จำนวน 11,860,501 บาท | |
|  | : จึงนำเสนอที่ประชุมสภา อบต. หนองตะไก้ เพื่อพิจารณาอนุมัติร่างข้อบัญญัติงบประมาณรายจ่ายประจำปี พ.ศ. 2561 ต่อไป |
| ประธานสภาฯ  (นายสุชาติ ตรงกลาง) | : ตามที่ท่านนายกฯ ได้แถลงร่างข้อบัญญัติงบประมาณรายจ่ายประจำปีงบประมาณ 2561 ไปแล้วนั้น มีสมาชิกฯ ท่านใดจะสอบถามหรืออภิปรายเพิ่มเติมหรือสอบถามเพิ่มเติมหรือไม่ หรือมีความเห็นเป็นอย่างอื่นหรือไม่  : ถ้ามีขอให้ท่านสมาชิกดูรายละเอียดแต่ละโครงการ/กิจกรรม ที่ท่านนายกฯ เสนอนั้นว่าถูกต้องหรือไม่  : ถ้ามีข้อสงสัยก็ให้สอบถามต่อท่านนายกฯ ได้ ขอเชิญครับ |
| สมาชิกสภา อบต. หมู่ที่ 1 (นายสุรพงษ์ ดื่มพุทรา) | : การจัดตั้งงบประมาณเกี่ยวกับ 1. ค่าใช้จ่ายในการเลือกตั้ง ตั้งไว้ 70,000 บาท เพื่อจ่ายเป็นค่าใช้จ่ายในการดำเนินการเลือกตั้งสมาชิกสภาท้องถิ่นหรือผู้บริหารท้องถิ่น (กรณีครบวาระ ยุบสภา กรณีแทนตำแหน่งที่ว่าง และกรณีคณะกรรมการการเลือกตั้งสั่งให้มีการเลือกตั้งใหม่) รวมทั้งการรณรงค์ ประชาสัมพันธ์ หรือการให้ข้อมูลข่าวสารแก่ประชาชนทราบถึงสิทธิและหน้าที่ และการมีส่วนร่วมทางการเมืองในการเลือกตั้งสภาผู้แทน ราษฎร และหรือสมาชิกวุฒิสภา บรรจุในแผนพัฒนาท้องถิ่นสี่ปี(พ.ศ.2561–2564)หน้า 404 ลำดับที่ 1 (สำนักงานปลัด) ผมคิดว่าในปี 2561 จะต้องมีการเลือกตั้งแน่นอน เพราะทราบข่าวมาว่าน่าจะมีการเลือกตั้งสมาชิกสภาท้องถิ่นหรือผู้บริหารท้องถิ่นก่อนการเลือกตั้งระดับประเทศ เราตั้งไว้ 70,000 บาท มันอาจจะน้อยไปสำหรับค่าใช้จ่ายในการเลือกตั้งท้องถิ่นครับ  : 2. ค่าบริการโทรศัพท์ ตั้งไว้ 10,000 บาท เพื่อจ่ายเป็นค่าโทรศัพท์ที่ใช้ในการติดต่อราชการ  สำหรับที่ทำการองค์การบริหารส่วนตำบลหนองตะไก้ (สำนักงานปลัด) ตอนนี้ทาง อบต.หนองตะไก้ ไม่มีโทรศัพท์ ก็ไม่ควรที่จะตั้งงบประมาณ เอาเงินส่วนนี้ไปใช้ในส่วนอื่นดีกว่า แต่ องค์การบริหารส่วนตำบลหนองตะไก้ก็ควรจะต้องมีโทรศัพท์สำนักงานส่วนกลางไว้เพื่อใช้ในการติดต่อราชการ ครับ |
| ปลัด อบต.หนองตะไก้  (นายสุเมธ ทิศกลาง) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน ผมในฐานะเจ้าหน้าที่งบประมาณ ขอชี้แจงอย่างนี้นะครับ เรื่องที่ 1 การตั้งงบประมาณ ค่าใช้จ่ายในการเลือกตั้ง เราจะตั้งไว้สูงไปมันก็ดูเยอะเกินไป เพราะตอนนี้การเลือกตั้งก็ยังไม่มีประกาศ คำสั่งออกมาแน่นอนว่าจะเป็นเมื่อไร ก็เลยขอตั้งไว้ประมาณนี้ก็ก่อน ส่วนเรื่องที่ 2 ค่าบริการโทรศัพท์ ตอนนี้เรากำลังติดต่อกับทาง TOT ให้มาติดตั้งโทรศัพท์สำนักงานให้ ตอนนี้อยู่ระหว่างการดำเนินการอยู่ครับ |
| สมาชิกสภา อบต. หมู่ที่ 6 (นายอาทิตย์ มากมูล) | : กระผมขอสอบถามเกี่ยวกับ หมวดครุภัณฑ์สำนักงาน รายการ จัดซื้อโต๊ะทำงาน ระดับ 3-6 ตั้งไว้ 3,500 บาท อยากสอบถามว่า โต๊ะทำงาน ระดับ 3 – 6 หมายถึงอะไรครับ |
| ปลัด อบต.หนองตะไก้  (นายสุเมธ ทิศกลาง) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน ผมในฐานะเจ้าหน้าที่งบประมาณ ขอชี้แจงอย่างนี้นะครับ เรื่องโต๊ะทำงาน ระดับ 3 – 6 หมายถึง โต๊ะทำงานของเจ้าหน้าที่ตามระดับซี และต้องเป็นไปตามแบบราคามาตรฐานครุภัณฑ์  ด้วยครับ |
| สมาชิกสภา อบต. หมู่ที่ 1 (นายสุรพงษ์ ดื่มพุทรา) | : ขอสอบถามเกี่ยวกับ หมวด ครุภัณฑ์ไฟฟ้าและวิทยุ รายการ จัดซื้อระบบกระจายเสียงประชาสัมพันธ์เคลื่อนที่ ตั้งไว้ 20,000 บาท เพื่อจ่ายเป็นค่าจัดซื้อระบบกระจายเสียงประชาสัมพันธ์เคลื่อนที่  จำนวน 1 ชุด บรรจุในแผนพัฒนาท้องถิ่นสี่ปี (พ.ศ.2561–2564) เพิ่มเติม ฉบับที่ 1 หน้า 11 ลำดับที่ 1 (สำนักงานปลัด) ไม่ทราบว่าท่านจะซื้อแบบไหนท่านได้ไปสอบถามรายละเอียดกับทางร้านหรือเปล่า ผมก็เห็นดีด้วยที่จะมีชุดประชาสัมพันธ์เคลื่อนที่เพราะว่าระบบเสียงไร้สายของ อบต.ใช้ไม่ได้ เราก็ควรที่จะต้องมี ติดรถยนต์ส่วนกลาง เพื่อการประชาสัมพันธ์ให้ประชาชนภายในตำบลได้รับทราบเรื่องราชการที่เกี่ยวกับงานของ อบต. |
| รองนายก อบต.  (นายนิยม กลิ่นค้างพลู) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน เรื่อง การจัดซื้อระบบกระจายเสียงประชาสัมพันธ์เคลื่อนที่ เราจัดซื้อมาเพื่อที่จะติดกับรถยนต์ส่วนกลาง เพื่อเป็นการประชาสัมพันธ์ภายในตำบล ครับ |
| สมาชิกสภา อบต. หมู่ที่ 1 (นายสุรพงษ์ ดื่มพุทรา) | : ขอสอบถามเกี่ยวกับ หมวด ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ รายการ โครงการจัดทำแผนที่ภาษีและทะเบียนทรัพย์สิน ตั้งไว้ 300,000 บาท เพื่อจ่ายเป็นค่าใช้จ่ายในการดำเนินการจัดทำแผนที่ภาษีและทะเบียนทรัพย์สิน บรรจุในแผนพัฒนาท้องถิ่นสี่ปี(พ.ศ.2561–2564)หน้า 405 ลำดับที่ 5  (กองคลัง) ผมเห็นว่าตั้งงบประมาณไว้ทุกปีแต่ดำเนินการไม่สำเร็จสักปี แต่ผมก็เข้าใจว่าเราขาดบุคลากรในการทำงาน แต่ในเมื่อท่านตั้งงบประมาณไว้แล้วก็ควรที่จะทำให้สำเร็จครับ |
| ปลัด อบต.หนองตะไก้  (นายสุเมธ ทิศกลาง) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน ผมในฐานะเจ้าหน้าที่งบประมาณ ขอชี้แจงอย่างนี้นะครับ เรื่อง  โครงการจัดทำแผนที่ภาษีและทะเบียนทรัพย์สิน มันเป็นเรื่องที่ยุงยากซับซ้อน อย่างที่รู้กันว่าตอนนี้เราขาดบุคลากรในการดำเนินงาน คราวที่แล้วกองคลังได้ดำเนินการไปขอถ่ายระวางจากที่ดินอำเภอโชคชัยมาแล้ว ครับ |
| สมาชิกสภา อบต. หมู่ที่ 1 (นายสุรพงษ์ ดื่มพุทรา) | : ขอสอบถามเกี่ยวกับ หมวด ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ รายการ โครงการฝึกอบรมจัดตั้งอาสาสมัครป้องกันภัยฝ่ายพลเรือน ประจำปี 2561 ตั้งไว้ 100,000 บาท เพื่อจ่ายเป็นค่าใช้จ่ายในการดำเนินกิจกรรมต่างๆตามโครงการฝึกอบรมจัดตั้งอาสาสมัครป้องกันภัยฝ่ายพลเรือน ประจำปี 2561  บรรจุในแผนพัฒนาท้องถิ่นสี่ปี (พ.ศ.2561–2564) เพิ่มเติม  ฉบับที่ 1 หน้า 7 ลำดับที่ 1 (สำนักงานปลัด) เราเคยมีการฝึกอบรมอาสาสมัครป้องกันภัยฝ่ายพลเรือนแล้ว แต่ตอนนี้อาสาสมัครป้องกันภัยฝ่ายพลเรือนที่เราเคยฝึกอบรมได้หายไปหมดแล้ว เราต้องมาคิดกันว่าเราจะทำยังให้มันมีประสิทธิ์ภาพต่อเนื่อง ยั่งยืน และเกิดประโยชน์ กับงบประมาณที่ตั้งไว้ |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้ ในรายละเอียดเกี่ยวกับโครงการฯ ขออนุญาตให้เจ้าหน้าที่ป้องกันฯ เป็นผู้ชี้แจงต่อที่ประชุมสภาฯ เพื่อพิจารณาต่อไป |
| เจ้าหน้าที่ป้องกันฯ  (นายพิเชฎฐ์ พริ้งกระโทก) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน เรื่องการจัดตั้งอาสาสมัครป้องกันภัยฝ่ายพลเรือน ตำบลหนองตะไก้เราเคยรับทราบมาว่าเคยมีอาสาสมัครป้องกันภัยฝ่ายพลเรือนอยู่ แต่ตอนนี้ไม่มีใครปฏิบัติหน้าที่แล้ว เพราะสาเหตุหนึ่งคือไม่มีเจ้าหน้าที่มาคอยขับเคลื่อนประสานงาน เรื่องการเบิกจ่ายค่าตอบแทนเวลาออกปฏิบัติงาน ผมจึงขออนุญาตสภาฯเพื่อขอจัดตั้งศูนย์ อปพร.ขึ้นมาใหม่เพื่อให้มันเป็นระบบที่ถูกต้องต่อไป |
| สมาชิกสภา อบต. หมู่ที่ 7 (นายสิรภพ ดอนกระโทก) | : ขอสอบถามเกี่ยวกับ ข้อที่ 1. หมวดค่าครุภัณฑ์ ประเภทครุภัณฑ์สำนักงาน รายการ จัดซื้อเก้าอี้บริการประชาชนตั้งไว้ 6,000 บาท ผมสงสัยว่าจะจัดซื้อแบบไหนและจะวางไว้ตรงไหน ข้อที่ 2 หมวด ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ รายการ โครงการเยาวชนสู้ไฟ ประจำปี 2561 จะดำเนินการรูปแบบไหนครับ |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้ ในรายละเอียดเกี่ยวกับโครงการฯ ขออนุญาตให้ปลัด อบต. หนองตะไก้ และเจ้าหน้าที่ป้องกันฯ เป็นผู้ชี้แจงต่อที่ประชุมสภาฯ เพื่อพิจารณาต่อไป |
| ปลัด อบต.หนองตะไก้  (นายสุเมธ ทิศกลาง) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน ผมในฐานะเจ้าหน้าที่งบประมาณ ขอชี้แจงอย่างนี้นะครับ เรื่อง  จัดซื้อเก้าอี้บริการประชาชน เราจัดซื้อเป็นแบบเก้าอี้เคาน์เตอร์ มาไว้ตรงหน้าเคาน์เตอร์ที่รับเสียภาษีครับ |
| เจ้าหน้าที่ป้องกันฯ  (นายพิเชฎฐ์ พริ้งกระโทก) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน สำหรับโครงการเยาวชนสู้ไฟ เป็นโครงการที่ส่งเสริมให้เยาวชนมีความรู้เบื้องต้นเกี่ยวกับการระงับอัคคีภัย จะเป็นการอบรมให้กับเด็กตั้งแต่ระดับอนุบาลจนถึงมัธยมศึกษา ส่งเสริมให้มีความรู้และสามารถระงับอัคคีภัยเบื้องต้นในบ้านของเขาเองได้และสามารถที่จะถ่ายทอดให้กับผู้ปกครองรู้ถึงปัญหาและการป้องกันและระงับเหตุในเบื้องต้นได้ |
| สมาชิกสภา อบต. หมู่ที่ 1 (นายสุรพงษ์ ดื่มพุทรา) | : ขอสอบถามเกี่ยวกับ เรื่องที่ 1 หมวด ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปโภค รายการ โครงการก่อสร้างโรงอาหารศูนย์พัฒนาเด็กเล็กองค์การบริหารส่วนตำบลหนองตะไก้ ตั้งไว้ 300,000 บาท เพื่อจ่ายเป็นค่าใช้จ่ายตามโครงการก่อสร้างโรงอาหารศูนย์พัฒนาเด็กเล็ก อบต.หนองตะไก้ ตามแบบที่ อบต.หนองตะไก้ กำหนด บรรจุในพัฒนาท้องถิ่นสี่ปี(พ.ศ.2561-2564)หน้า 269 ลำดับที่ 20 (กองการศึกษา ศาสนาและวัฒนธรรม) เด็กนักเรียนในศูนย์พัฒนาเด็กเล็ก มีจำนวนประมาณ 250 คน การกินอาหารกลางวันก็จะกินไม่พร้อมกัน  เพราะโรงอาหารของเรามีขนาดเล็ก เด็กนักเรียนกินพร้อมกันไม่ได้เพราะมันแน่น คณะผู้บริหารจึงตั้งข้อบัญญัติเพื่อก่อสร้างโรงอาหารหลังใหม่ขึ้น แต่งบประมาณ 300,000 บาท ผมคิดว่าน่าจะไม่เพียงพอ เรื่องที่ 2 โครงการซ่อมแซมปรับปรุงอาคารเรียนศูนย์พัฒนาเด็กเล็กองค์การบริหารส่วนตำบลหนองตะไก้ ตั้งไว้ 100,000 บาท เพื่อจ่ายเป็นค่าใช้จ่ายตามโครงการซ่อมแซมปรับปรุงอาคารเรียนศูนย์พัฒนาเด็กเล็กองค์การบริหารส่วนตำบลหนองตะไก้  ตามแบบที่ อบต.หนองตะไก้ กำหนด  บรรจุในแผนพัฒนาท้องถิ่นสี่ปี(พ.ศ.2561-2564)หน้า 268 ลำดับที่ 18 (กองการศึกษา ศาสนาและวัฒนธรรม) ขอทราบว่าท่านจะเอาไปซ่อมแซมตรงจุดไหนครับ เรื่องที่ 3 หมวด ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ รายการ โครงการสนับสนุนค่าใช้จ่ายการบริหารสถานศึกษา เพื่อจ่ายเป็นค่า1.2โครงการสนับสนุนค่าใช้จ่ายการบริหารสถานศึกษา จำนวน 431,800 บาท เพื่อจ่ายเป็นค่าจัดการเรียนการสอน (รายหัว) จัดสรรตามจำนวนเด็กเล็กอัตราคนละ 1,700 บาท ต่อปี จำนวนเด็ก 254 คน เพื่อเป็นค่าสื่อการเรียนการสอน  วัสดุการศึกษา และเครื่องเล่นพัฒนาการเด็กจะเบิกได้ก็ต่อเมื่อได้รับการจัดสรรงบประมาณจากรมส่งเสริมการปกครองท้องถิ่น บรรจุในแผนพัฒนาสามปี(พ.ศ.2561–2564) หน้า 265 ลำดับที่ 11 (กองการศึกษา ศาสนาและวัฒนธรรม) ใส่เลขหน้ากับลำดับที่ ในแผนพัฒนาท้องถิ่นสี่ปี(พ.ศ.2561-2564) ผิดหรือเปล่าครับ |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้ ในรายละเอียดเกี่ยวกับโครงการฯ ขออนุญาตให้ผู้อำนวยการกองการศึกษาฯ เป็นผู้ชี้แจงต่อที่ประชุมสภาฯ เพื่อพิจารณาต่อไป |
| ผอ.กองการศึกษาฯ  (นายพรพิชัย สิงหาท้าว) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน ขอชี้แจงอย่างนี้นะครับ เรื่องที่ 1 โครงการก่อสร้างโรงอาหารศูนย์พัฒนาเด็กเล็กองค์การบริหารส่วนตำบลหนองตะไก้ ตามที่ ท่านสมาชิกสภา อบต. หมู่ที่ 1 ได้สอบถามเรื่องงบประมาณกลัวว่างบประมาณจะไม่พอ ทางกองช่างได้ไปสำรวจให้แล้ว คือเราจะต่อเติมจากโรงอาหารหลังเดิมไปทางทิศเหนือครับ ทางกองช่างได้ประมาณการให้แล้ว 300,000 บาท น่าจะเพียงพอครับ เรื่องที่ 2 โครงการซ่อมแซมปรับปรุงอาคารเรียนศูนย์พัฒนาเด็กเล็กองค์การบริหารส่วนตำบลหนองตะไก้ อาคาร ศพด. มีทั้งหมด 3 อาคาร ด้วยกัน ที่เราตั้งโครงการซ่อมแซมไว้เพื่อเวลาที่ กระจกแตก ประตูแตก หลังคารั่ว ซึงเราไม่รู้ว่าจะเกิดเหตุตอนไหน เราจึงไม่ระบุไว้ว่าเราจะซ่อมแซมตรงจุดไหนครับ เรื่องที่ 3 โครงการสนับสนุนค่าใช้จ่ายการบริหารสถานศึกษา อันนี้ใส่เลขหน้ากับลำดับที่ ในแผนพัฒนาท้องถิ่นสี่ปี(พ.ศ.2561-2564) ผิดครับ เราจะแจ้งให้ทางเจ้าหน้าที่งบประมาณแก้ไขใหม่ครับ |
| สมาชิกสภา อบต. หมู่ที่ 1 (นายสุรพงษ์ ดื่มพุทรา) | : ขอสอบถามเกี่ยวกับ เรื่องที่ 1 หมวด ค่าครุภัณฑ์ ประเภท ครุภัณฑ์ยานพาหนะและขนส่งรายการ จัดซื้อรถบรรทุกน้ำดับเพลิงแบบเอนกประสงค์ ตั้งไว้ 3,500,000 บาท เพื่อจ่ายเป็นค่าจัดซื้อรถบรรทุกน้ำแบบเอนกประสงค์ เครื่องยนต์ดีเซล ขนาด 6 สูบ ขนาด 6 สูบ4 จังหวะ  (G.V.W.)  ไม่น้อยกว่า 15,000 กิโลกรัม  บรรจุน้ำไม่น้อยกว่า 8,000 ลิตร ตั้งตามราคาท้องตลาด เนื่องจากไม่ได้กำหนดอยู่ในบัญชีราคามาตรฐานครุภัณฑ์ บรรจุในแผนพัฒนาท้องถิ่นสี่ปี(พ.ศ.2561–2564) เปลี่ยนแปลง ฉบับที่ 1 หน้า 8 ลำดับที่ 2 (สำนักงานปลัด) ผมอยากสอบถามว่าเราสามารถล็อคสเป็ครถบรรทุกน้ำได้หรือไม่ว่าจะเอารุ่นไหนยี่ห้อไหน เราจะเอารถตลาดได้หรือไม่ ตามระเบียบราชการ เพราะที่เราเคยจัดซื้อรถขยะมามันเป็นรถของจีน เราหาอะไหล่ก็ยาก เกิดมันเสียขึ้นมาก็ต้องรออะไหล่เป็นเวลานาน ทำให้เสียงาน เพราะฉะนั้นงบประมาณที่เราตั้งไว้ตั้ง 3,500,000 บาท ผมก็อยากได้รถที่ดีมีคุณภาพ ครับ |
| นายก อบต.  (นายสุรทิน วัชรประทีป) | : เรียน ท่านประธานสภาฯ และสมาชิกองค์การบริหารส่วนตำบลหนองตะไก้ ในรายละเอียดเกี่ยวกับโครงการฯ ขออนุญาตให้เจ้าหน้าที่ป้องกันฯ เป็นผู้ชี้แจงต่อที่ประชุมสภาฯ เพื่อพิจารณาต่อไป |
| เจ้าหน้าที่ป้องกันฯ  (นายพิเชฎฐ์ พริ้งกระโทก) | : เรียน ท่านประธานสภาฯ สมาชิกสภาองค์การบริหารส่วนตำบลหนองตะไก้และผู้เข้าร่วมประชุมทุกท่าน จากที่ท่านสมาชิกสภา อบต. หมู่ที่ 1 ได้สอบถามมา เราได้ต้องตรวจดูจาก หน่วยงานข้างเคียงไม่ใช่เฉพาะในจังหวัดเราดูต่างจังหวัดด้วย ว่ารถส่วนใหญ่ที่นำมาใช้เกี่ยวกับงานป้องกันสาธารณภัยส่วนใหญ่เป็นรถตลาดแน่นอน แต่เราไม่สามารถระบุไว้ สำหรับโครงการเยาวชนสู้ไฟ เป็นโครงการที่ส่งเสริมให้เยาวชนมีความรู้เบื้องต้นเกี่ยวกับการระงับอัคคีภัย จะเป็นการอบรมให้กับเด็กตั้งแต่ระดับอนุบาลจนถึงมัธยมศึกษา ส่งเสริมให้มีความรู้และสามารถระงับอัคคีภัยเบื้องต้นในบ้านของเขาเองได้และสามารถที่จะถ่ายทอดให้กับผู้ปกครองรู้ถึงปัญหาและการป้องกันและระงับเหตุในเบื้องต้นได้ |
| ประธานสภาฯ  (นายสุชาติ ตรงกลาง) | : การจัดทำร่างข้อบัญญัติงบประมาณอยากให้ระบุหรือมีรายละเอียดให้ชัดเจนมากกว่านี้โดยเฉพาะรายละเอียดค่าใช้จ่ายต่างๆ ให้เหมือนร่างที่เสนอนายอำเภอ ซึ่งจะทำให้สมาชิกเข้าใจรายละเอียดมากกว่านี้ |
| นายก อบต.  (นายสุรทิน วัชรประทีป) | - การจัดทำร่างข้อบัญญัติงบประมาณรายจ่ายประจำปีงบประมาณ 2561 มีข้อสังเกตโดยเฉพาะงบประมาณรายจ่ายด้านบุคลากรจะใช้งบประมาณเป็นจำนวนมาก เนื่องจากระเบียบให้ตั้งงบประมาณตามแผนอัตรากำลัง หมายความว่าแผนอัตรากำลังมีตำแหน่งหรืออัตราเท่าไรก็ตั้งงบประมาณเท่านั้น โดยไม่คำนึงถึงว่าปัจจุบันตำแหน่งหรืออัตรานั้นจะมีคนครองหรือไม่ก็ตาม ทำให้งบประมาณนี้มีวงเงินที่สูงกว่าปกติ และอีกประการหนึ่งคืองบพัฒนาหรืองบลงทุนจะไม่มีในร่างข้อบัญญัติฉบับนี้เนื่องจากความจำเป็นในด้านรายได้ ที่ผ่านมาเราพบว่ารายได้ที่เราประมาณการไว้มักจะเข้ามาครบหรือเต็มตามที่เราประมาณการไว้ก็ประมาณปลายปีงบประมาณและก็มักจะใช้งบประมาณไม่ทัน แต่ถ้าเราจ่ายขาดเงินสะสมก็จะทำให้การพัฒนาและแก้ไขปัญหาได้ทันท่วงทีมากกว่า ดังนั้นในปีงบประมาณนี้จึงไม่ได้ตั้งงบประมาณเพื่อการลงทุนไว้  /ประธานสภาฯ... |
| ประธานสภาฯ  (นายสุชาติ ตรงกลาง) | - มีสมาชิก อบต. ท่านใดจะสอบถามหรือไม่  - ถ้าไม่มีผมจะขอมติ  - ขอเชิญเลขาฯ ตรวจสอบองค์ประชุม |
| เลขานุการสภา อบต.  (นายสุเมธ ทิศกลาง) | - องค์ประชุม จำนวน 23 คน ครบองค์ประชุม |
| ประธานสภาฯ  (นายสุชาติ ตรงกลาง) | - ท่านสมาชิกอบต. ท่านใดที่เห็นควรรับหลักการร่างข้อบัญญัติงบประมาณรายจ่ายประจำปีงบประมาณ 2561 ขององค์การบริหารส่วนตำบลหนองตะไก้ที่เสนอโดยนายกองค์การบริหารส่วนตำบลหนองตะไก้  - ถ้าเห็นชอบขอให้ท่านสมาชิก อบต. ยกมือขึ้น |
| **มติที่ประชุม** | - เห็นชอบ จำนวน 19 คน |
|  | - ไม่เห็นชอบ จำนวน - คน |
|  | - งดออกเสียง จำนวน 4 คน |
| ประธานสภาฯ  (นายสุชาติ ตรงกลาง) | - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554  ข้อ 45 วรรคสาม “ญัตติร่างข้อบัญญัติงบประมาณจะพิจารณาสามวาระรวดไม่ได้ และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น“  ข้อ 49 ญัตติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย  ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีที่สมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ  ข้อ 103 (1) คณะกรรมการสามัญ ประกอบด้วยสมาชิกสภาท้องถิ่นจำนวนไม่น้อยกว่าสามคนแต่ไม่เกินเจ็ดคน  ข้อ 105 (3) คณะกรรมการแปรญัตติร่างข้อบัญญัติ  ข้อ 107 ภายใต้บังคับข้อ 103 วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีสมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง  - ดังนั้น เพื่อให้การดำเนินการพิจารณาร่างข้อบัญญัติงบประมาณรายจ่ายประจำปีงบประมาณ 2561 เป็นไปด้วยความเรียบร้อย การพิจารณาในวาระที่สอง คือการแปรญัตติร่างข้อบัญญัติฯ  - ตัวอย่างการเลือกคณะกรรมการแปรญัตติร่างข้อบัญญัติฯ กล่าวคือสมมติว่าสภาท้องถิ่นมีมติให้คณะกรรมการแปรญัตติร่างข้อบัญญัติจำนวนเจ็ดคน วิธีเลือกคณะกรรมการแปรญัตติร่างข้อบัญญัติ ต้องดำเนินการคณะกรรมการแปรญัตติฯ ทีละคน ไม่สามารถเลือกครั้งเดียว  แปรญัตติจำนวนเจ็ดคนพร้อมกันได้ โดยจะให้ผู้ได้รับคะแนนสูงสุดลำดับรองลงมาเป็นกรรมการแปรญัตติคนที่สอง คนที่สามตามลำดับจนครบเจ็ดคนไม่ได้ (ความเห็นของคณะกรรมการกฤษฎีกา ที่ 155/2550 ) ดังนั้น การเลือกคณะกรรมการแปรญัตติต้องเลือกทีละคน โดยจะเลือกกรรมการแปรญัตติคนที่หนึ่งก่อน จนถึงกรรมการแปรญัตติคนที่เจ็ด ถ้าการเลือกกรรมการแปรญัตติลำดับใดมีผู้เสนอเพียงคนเดียวผู้นั้นก็ได้เป็นกรรมการแปรญัตติลำดับนั้น (ข้อ 14) แต่ถ้าลำดับใดมีผู้เสนอกรรมการแปรญัตติมากกว่าหนึ่งคน ก็ต้องใช้วิธีเลือกตามข้อ 8 วรรคหนึ่งคือการเขียนชื่อตัวชื่อสกุลลงในแผ่นกระดาษและใส่ซอง (ตามข้อ 75 วรรคสาม) อันเป็นการเลือกโดยออกเสียงลงคะแนนลับ  - ตามระเบียบฯ ข้อ 105 (3) และข้อ 107 ขอให้ท่านสมาชิกเสนอชื่อผู้ที่จะเป็นคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2561 จำนวน 3-7 ท่าน ตามระเบียบฯข้อ 103 (1) การเลือกใช้ระเบียบข้อ 107  - ขอเชิญท่านนายกฯและท่านสมาชิก เสนอจำนวนคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2561 พร้อมผู้รับรอง 2 ท่าน ยกเว้นท่าน นายกฯ เสนอไม่ต้องมีผู้รับรอง |
| ส.อบต.หมู่ที่ 1  (นายสุรพงษ์ ดื่มพุทรา) | - ขอเสนอคณะกรรมการแปรญัตติ จำนวน 3 คน  - ผู้รับรอง 1. นายสุรพงษ์ ดื่มพุทรา สมาชิกสภา อบต.หนองตะไก้ หมู่ที่ 1  2. นายธงชัย จำปาโพธิ์ สมาชิกสภา อบต.หนองตะไก้ หมู่ที่ 2 |
| ส.อบต.หมู่ที่ 1  (นายสุรพงษ์ ดื่มพุทรา) | - ขอเสนอคณะกรรมการแปรญัตติ จำนวน 5 คน  - ผู้รับรอง 1. นายรุ้ง เจือกระโทก สมาชิกสภา อบต.หนองตะไก้ หมู่ที่ 5  2. นายสมเด็จ ชัยสูงเนิน สมาชิกสภา อบต.หนองตะไก้ หมู่ที่ 12 |
| ประธานสภาฯ  (นายสุชาติ ตรงกลาง) | - มีสมาชิก อบต. ท่านใดจะสอบถามหรือไม่  - ถ้าไม่มีผมจะขอมติ  - ขอเชิญเลขาฯ ตรวจสอบองค์ประชุม |
| เลขานุการสภา อบต.  (นายสุเมธ ทิศกลาง) | - องค์ประชุม จำนวน 23 คน ครบองค์ประชุม |
| ประธานสภาฯ  (นายสุชาติ ตรงกลาง) | - ท่านสมาชิก อบต. ท่านใดที่เห็นควรมีคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2561 จำนวน 3 คน ขององค์การบริหารส่วนตำบลหนอง ตะไก้ ที่เสนอโดยนายสุพรรณ เชื้อนนท์ สมาชิกสภา อบต. หมู่ที่ 10  - ถ้าเห็นชอบขอให้ท่านสมาชิก อบต. ยกมือขึ้น |
| **ที่ประชุม** | - เห็นชอบ จำนวน 11 คน |
| ประธานสภาฯ  (นายสุชาติ ตรงกลาง) | - ท่านสมาชิก อบต. ท่านใดที่เห็นควรมีคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2561 จำนวน 5 คน ขององค์การบริหารส่วนตำบล หนองตะไก้ที่เสนอโดยนายสมพงษ์ ชัยโคตร สมาชิกสภา อบต. หมู่ที่ 7  - ถ้าเห็นชอบขอให้ท่านสมาชิก อบต. ยกมือขึ้น |
| **ที่ประชุม** | - เห็นชอบ จำนวน 7 คน |
| ประธานสภาฯ  (นายสุชาติ ตรงกลาง) | - สรุปมติที่ประชุมเห็นชอบให้มีคณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2561 จำนวน 3 คน ตามที่ท่านนายสุพรรณ เชื้อนนท์ สมาชิกสภา อบต. หมู่ที่ 10 เสนอ |
| ประธานสภาฯ  (นายสุชาติ ตรงกลาง) | - ขอเชิญท่านนายกฯ และท่านสมาชิกฯ เสนอคณะกรรมการแปรญัตติฯ จำนวน3 คน ผู้ที่เสนอจะต้องมีผู้รับรองสองคน ยกเว้นท่านนายกฯ ไม่ต้องมีผู้รับรอง ขอเชิญเสนอครับ |
| **ที่ประชุม** | - มีมติ ดังนี้ |
|  | **คนที่ 1**  1. ผู้เสนอ นายสมเด็จ ชัยสูงเนิน สมาชิก อบต. หมู่ที่ 12  2. เสนอ นางสาวมรกต ดอนกระโทก สมาชิก อบต. หมู่ที่ 3  3. ผู้รับรอง 1. นายสุรพงษ์ ดื่มพุทรา สมาชิก อบต. หมู่ที่ 1  2. นายธงชัย จำปาโพธิ์ สมาชิก อบต. หมู่ที่ 2 |
|  | **คนที่ 2**  1. ผู้เสนอ นายวัชระ ดอนกระโทก สมาชิก อบต. หมู่ที่ 9  2. เสนอ นายชนะ แก้วดอนรี สมาชิก อบต. หมู่ที่ 6  3. ผู้รับรอง1. นายอาทิตย์ มากมูล สมาชิก อบต. หมู่ที่ 6  2. นายอำนวย ทูลกลาง สมาชิก อบต. หมู่ที่ 8 |
|  | **คนที่ 3**  1. ผู้เสนอ นายอำนวย ทูลกลาง สมาชิก อบต. หมู่ที่ 8  2. เสนอ นายวัชระ มูลกระโทก สมาชิก อบต. หมู่ที่ 9  3. ผู้รับรอง 1. นางสาวธนพร คูณกระโทก สมาชิก อบต. หมู่ที่ 8  2. นางชะม้าย อาสสุวรรณ์ สมาชิก อบต. หมู่ที่ 11 |
| ประธานสภาฯ  (นายสุชาติ ตรงกลาง) | - ตามระเบียบฯ ข้อ 49 ที่ประชุมสภา ฯ ต้องกำหนดระยะเวลาการเสนอคำแปรญัตติ ต่อคณะกรรมการแปรญัตติฯ ด้วย  - ขอเชิญท่านสมาชิกฯ เสนอระยะเวลาการแปรญัตติ ขอเชิญครับ |
| ส.อบต.หมู่ที่ 1  (นายสุรพงษ์ ดื่มพุทรา) | - ขอเสนอระยะเวลาการพิจารณา 2 วัน  - ผู้รับรอง 1. นายสุรพงษ์ ดื่มพุทรา สมาชิกสภา อบต.หนองตะไก้ หมู่ที่ 1  2. นางชะม้าย อาจสุวรรณ์ สมาชิกสภา อบต.หนองตะไก้ หมู่ที่ 11 |
| ประธานสภาฯ  (นายสุชาติ ตรงกลาง) | - มีสมาชิกฯ ท่านใดจะเสนออีก หรือไม่  - ถ้าไม่มีผมจะขอมติ  - ขอเชิญเลขาฯ ตรวจสอบแล้วองค์ประชุม |
| เลขานุการสภา อบต.  (นายสุเมธ ทิศกลาง) | - องค์ประชุม จำนวน 23 คน ครบองค์ประชุม |
| ประธานสภาฯ  (นายสุชาติ ตรงกลาง) | - ท่านสมาชิกฯ ท่านใดที่เห็นควรกำหนดระยะเวลาการเสนอคำแปรญัตติร่างข้อบัญญัติงบประมาณรายจ่ายประจำปีงบประมาณ 2561 จำนวน 2 วัน  - ถ้าเห็นชอบขอให้ท่านสมาชิก อบต. ยกมือขึ้น |
| **มติที่ประชุม** | - เห็นชอบ จำนวน 23 คน |
|  | - ไม่เห็นชอบ จำนวน - คน |
|  | - งดออกเสียง จำนวน - คน |
| เลขานุการสภา อบต.  (นายสุเมธ ทิศกลาง) | - ครบกำหนดการแปรญัตติภายใน 2 วัน หรือภายในวันที่ 10 สิงหาคม 2555 และขอแจ้งให้ท่านสมาชิกฯ ที่ประสงค์จะแปรญัตติ ให้เสนอการแปรญัตติต่อประธานสภาฯ ภายในวันที่ 10 สิงหาคม 2555 ก่อนเวลา13.00 น. เพื่อรวบรวมเสนอต่อที่ประชุมคณะกรรมการแปรญัตติฯ ต่อไป หากท่านสมาชิกไม่ประสงค์แปรญัตติหรือไม่เสนอญัตติภายในเวลา  กำหนดดังกล่าว คณะกรรมการแปรญัตติฯ น่าจะเสนอประธานสภาฯ กำหนดให้มีการประชุมสภาในวาระที่สองวาระการแปรญัตติและลงมติร่างข้อบัญญัติฯ ประมาณวันที่ 15 สิงหาคม 2560 |
| ประธานสภาฯ  (นายสุชาติ ตรงกลาง) | - ขอให้คณะกรรมการแปรญัตติร่างข้อบัญญัติงบประมาณรายจ่ายประจำปีงบประมาณ 2561 พิจารณาให้แล้วเสร็จทันตามกำหนด ท่านสมาชิกฯ ท่านใดที่เห็นควรจะแปรญัตติร่างข้อบัญญัติฯ ก็ให้เสนอคำแปรญัตติล่วงหน้าเป็นหนังสือ โดยขอแบบเสนอการแปรญัตติร่างข้อบัญญัติฯ ได้ที่เลขานุการสภาฯ |
| **ที่ประชุม** | - รับทราบ |
|  |  |
| **ระเบียบวาระที่ 4** | **เรื่องอื่นๆ** |
| ประธานสภาฯ  (นายสุชาติ ตรงกลาง) | -ท่านนายกฯ ท่านสมาชิก อบต. ท่านใดจะสอบถามเรื่องอื่นๆเพิ่มเติมหรือไม่ ขอเชิญครับ |
| ประธานสภาฯ  (นายสุชาติ ตรงกลาง) | - ขอขอบคุณท่านสมาชิกฯ ท่านนายกฯ พร้อมทั้งผู้บริหาร หัวหน้าส่วนราชการและผู้เข้าร่วมประชุมทุกท่าน ที่เสียสละเวลาอันมีค่าของท่านเข้าร่วมการประชุมสภา อบต. หนองตะไก้ จนการประชุมสำเร็จลุล่วงไปได้ด้วยดีขอขอบคุณครับ  - ขอปิดประชุม |
|  |  |

ปิดประชุมเวลา 12.00 น.

(ลงชื่อ) *นายสุเมธ ทิศกลาง* ผู้บันทึกรายงานการประชุม

(นายสุเมธ ทิศกลาง)

#### เลขานุการสภาองค์การบริหารส่วนตำบลหนองตะไก้

(ลงชื่อ) *มรกต ดอนกระโทก* ผู้ตรวจรายงานการประชุม

(นางสาวมรกต ดอนกระโทก)

สมาชิกสภาองค์การบริหารส่วนตำบลหนองตะไก้ หมู่ที่ 3

(ลงชื่อ) *รวยริน พิมพ์ปรุ* ผู้ตรวจรายงานการประชุม

(นางรวยริน พิมพ์ปรุ)

สมาชิกสภาองค์การบริหารส่วนตำบลหนองตะไก้ หมู่ที่ 3

(ลงชื่อ) *พงษ์ศิริ ชิดดีนอก* ผู้ตรวจรายงานการประชุม

(นายพงษ์ศิริ ชิดดีนอก)

สมาชิกสภาองค์การบริหารส่วนตำบลหนองตะไก้ หมู่ที่ 4

(ลงชื่อ) *สุชาติ ตรงกลาง* ผู้รับรองรายงานการประชุม

(นายสุชาติ ตรงกลาง)

ประธานสภาองค์การบริหารส่วนตำบลหนองตะไก้

**การรับรองรายงานการประชุม**

- สภาองค์การบริหารส่วนตำบลหนองตะไก้ **มีมติรับรองรายงานการประชุม**สภาสมัยสามัญ สมัยที่ 2 ประจำปี พ.ศ. 2560 วันที่ 28 เมษายน พ.ศ. 2560 **เมื่อการประชุมสมัยสามัญ สมัยที่ 3 ประจำปี พ.ศ. 2560 ครั้งที่ 1 วันที่ 8 สิงหาคม พ.ศ. 2560**

(ลงชื่อ) *สุชาติ ตรงกลาง*

(นายสุชาติ ตรงกลาง )

ประธานสภาองค์การบริหารส่วนตำบลหนองตะไก้